
INSTRUCŢIUNE 

pentru administrarea vaccinului viu liofilizat LTF-130 
pentru prevenirea și tratamentul tricofiției la bovine 

(Organizaţia producătoare: Întreprinderea Federală de Stat „Fabrica Biologică din Stavropol”, 
ținutul Stavropol, 355019, or. Stavropol, str. Biologhiceskaia, 18)

I. INFORMAȚII GENERALE 

1. Denumirea comercială: Vaccin LTF-130. 


Denumirea internațională nebrevetată: Vaccin viu liofilizat pentru prevenirea și tratamentul tricofiției la bovine.  


2. Forma farmaceutică: liofilizat pentru prepararea suspensiei injectabile. Vaccin viu. Vaccinul este obținut din cultura atenuată a ciupercii Trichophyton verrucosum TF-130 L VGNKI, supusă uscării prin sublimare cu mediu protector compus din zaharoză şi gelatină, conținând 10% zaharoză și 2% gelatină.  
3. Aspectul normal al vaccinului este o masă poroasă uscată de culoare gri până la bej. Se dizolvă ușor în soluție fiziologică, formând o suspensie omogenă. 
Termenul de valabilitate al vaccinului este de 18 luni de la data fabricației, în condiții de depozitare și transportare corespunzătoare. După expirarea termenului de valabilitate al vaccinului acesta este inutilizabil. Reziduurile de vaccin neutilizate în decurs de 2 ore de la deschiderea flaconului și reconstituirea vaccinului se supun rebutării.  

4. Vaccinul este ambalat în flacoane cu o capacitate de 10 cm3  a câte 2 cm3 (2 și 5 doze), 2,5 cm3 (10 doze), 5 cm3 (20 doze) și în flacoane cu o capacitate de 20 cm3  a câte 10 cm3 (40 doze). Flacoanele sunt umplute cu gaz inert sau cu aer uscat steril, etanșate cu dopuri din cauciuc, consolidate cu capace metalice. 
Flacoanele sunt ambalate în cutii de carton cu pereți despărțitori, care asigură integritatea flacoanelor. Fiecare cutie cu vaccin este prevăzută cu Instrucțiune pentru administrare.

Cutiile cu vaccin sunt ambalate în lăzi.
5. Vaccinul se depozitează și se transportă într-un loc uscat, întunecos, la o temperatură cuprinsă între 2°C și 8°C. Se admite transportarea vaccinului la temperaturi de până la 25°C timp de 15 zile. 
6. Vaccinul nu trebuie păstrat la îndemâna copiilor.

7. Vaccinul în flacoane fără etichetă, cu termenul de valabilitate expirat, cu integritarea și/sau etanșeitatea dopului afectată, cu aspect modificat, cu prezență de impurități, se supune rebutării și decontaminării prin fierbere timp de 30 de minute sau tratării cu soluție alcalină de 2% sau cu soluție de cloramină de 5% (1:1) timp de 30 de minute.

Reciclarea vaccinului decontaminat nu necesită respectarea unor măsuri speciale de precauție.

8. Se eliberează fără prescripţie medicală.
II. PROPRIETĂŢI  BIOLOGICE 

9. Grupa farmacoterapeutică: preparat imunobiologic.

10. Vaccinul determină formarea răspunsului imun la bovine față de tricofiție peste 30 de zile după cea de-a doua injectare a vaccinului. Durata imunității este de cel puțin 7 ani.
O doză imunizantă (1 cm3) conține cel puțin 30 mln. concentrația totală de microconidii și cel puțin 20 mln. de microconidii vii de Trichophyton verrucosum TF-130 L VGNKI. 
Vaccinul este inofensiv, areactogen, are proprietăți terapeutice care se manifestă prin subțierea și căderea crustelor tricofitice la animalele bolnave și prin începutul creșterii unor noi fire de păr peste 20-30 de zile după cea de-a doua injectare.
III. MOD DE ADMINISTRARE


11. Vaccinul este indicat pentru prevenirea și tratamentul tricofiției la bovine. 


12. Se interzice vaccinarea animalelor cu temperatura ridicată a corpului, slăbite, lihnite și bolnave. 

13. Înainte de administrare vaccinul trebuie resuspendat cu un diluant pentru vaccinurile contra dermatofitozei la animale sau cu soluție fiziologică sterilă sau cu apă fiartă răcită în raport de 1 doză de vaccin – 1,0 cm3 de diluant.

Vaccinul se administrează intramuscular în regiunea mușchilor fesieri. Părul la locul injectării se taie preventiv, iar pielea se dezinfectează cu alcool etilic de 70°. Vaccinul se administrează de două ori cu un interval de 10-14 zile în următoarele doze:
	Vârsta bovinelor (luni)
	Doza profilactică (cm3)
	Doza terapeutică (cm3)

	
	prima vaccinare
	a doua vaccinare
	prima vaccinare
	a doua vaccinare

	1-4
	1,0
	1,0
	2,0
	2,0

	5-8
	1,5
	1,5
	3,0
	3,0

	mai mare de 8
	2,0
	2,0
	4,0
	4,0


La 10-15 zile după cea de-a doua injecție la locul de injectare a vaccinului se formează o crustă la suprafața pielii cu un diametru de până la 20 mm, care cade singură în mod spontan peste 20-25 zile fără prelucrare suplimentară.
În gospodăriile unde se depistează animale bolnave de tricofiției, tot efectivul de animale se imunizează cu vaccin în doze terapeutice. Efectul terapeutic apare peste 20-30 de zile după cea de-a doua administrare a vaccinului și se manifestă prin subțierea și căderea crustelor tricofitice și apariția semnelor de creștere a unor noi fire de păr.
Pentru a accelera procesul de cădere a crustelor tricofitice se recomandă tratarea zonelor afectate cu soluții emoliente – untură de pește, vaselină, etc.
La animalele cu pielea grav afectată vaccinul se administrează a treia oară în aceleași doze. 

Acele de seringă și seringile pentru vaccinare se sterilizează prin fierbere timp de 30 de minute. Se utilizează un ac de seringă separat pentru fiecare animal.

Simultan cu vaccinarea, în gospodăriile nefavorabile se efectuează un complex de măsuri sanitar-veterinare prevăzute de instrucțiunea în vigoare privind prevenirea și eliminarea cazurilor de îmbolnăvire a animalelor de peladă. 

14. Simptome de manifestare a tricofiției sau alte semne patologice în cazul supradozajului de vaccin nu au fost stabilite.
15. Particularități de manifestare a vaccinului în urma primei administrări sau în caz de omitere a acesteia lipsesc. 
16. Particularități speciale de administrare a vaccinului la animalele sterile și la animalele în perioada alăptării, de asemenea la progeniturile acestora lipsesc.
17. Trebuie evitate încălcările schemei de vaccinare, întrucât acest fapt poate reduce eficienţa imunizării tricofiției. În caz de omitere a vaccinării ordinare este necesar de a efectua imunizarea cât mai curând posibil. 
18. În cazul aplicării vaccinului în conformitate cu prezenta instrucţiune, reacţii adverse şi complicaţii, de regulă, nu au fost observate. Imunizarea animalelor aflate în perioada de incubație a bolii (fără semne clinice de boală) poate duce la formarea focarelor de tricofiție, uneori multiple. În astfel de cazuri vaccinul se administrează la animale o singură dată în doză terapeutică.
19. Nu se recomandă administrarea vaccinului împreună cu alte preparate imunobiologice. 

20. Laptele de la vacile vaccinate se utilizează fără restricție. Carnea provenită de la animalele sacrificate de urgenţă se utilizează fără restricții, cu excizia mușchilor de la locul injectării vaccinului.
IV. MĂSURI DE PREVENIRE PERSONALĂ

21. Toate persoanele implicate în procesul vaccinarii trebuie să poarte echipamente de protecţie (cizme de cauciuc, halat, pantaloni, bonetă, mănuşi de cauciuc) şi să fie echipate cu ochelari de tip închis. La locul de muncă trebuie sa fie prezentă o trusă medicală de prim ajutor.
22. În timpul lucrului cu preparatul este necesar de a respecta regulile generale de igienă personală şi de securitate, prevăzute pentru lucrul cu substanțele medicamentoase de uz veterinar.

23. În caz de contact al prepatatului cu pielea și/sau membranele mucoase, se recomandă spălarea acestora cu apă curată. În caz de injectare accidentală a preparatului la om, locul de injectare se va prelucra cu un antiseptic (soluție de iod de 5% sau soluție de alcool etilic de 70%) şi se va adresa la o instituție medicală.
Denumirile și adresele spațiilor de producție ale producătorului preparatului medicamentos de uz veterinar: Întreprinderea Federală de Stat „Fabrica Biologică din Stavropol”, 355019, or. Stavropol, str. Biologhiceskaia, 18. 

Denumirea, adresa organizației autorizate de către deținătorul sau titularul certificatului de înregistrare a preparatului medicamentos pentru primirea pretențiilor din partea consumatorului: Întreprinderea Federală de Stat „Fabrica Biologică din Stavropol”, 355019, or. Stavropol, str. Biologhiceskaia, 18.  

Instrucţiunea pentru administrarea vaccinului viu liofilizat LTF-130 pentru prevenirea și tratamentul tricofiției la bovine a fost elaborată de către Întreprinderea Federală de Stat „Fabrica Biologică din Stavropol” (adresa: 355019, or. Stavropol, str. Biologhiceskaia, 18).


Odată cu aprobarea prezentei instrucțiuni se anulează „Instrucțiunea pentru administrarea vaccinului viu liofilizat LTF-130 pentru prevenirea și tratamentul tricofiției la bovine” aprobată de către Serviciul Federal de Supraveghere Veterinară şi Fitosanitară al Federației Ruse (Rosselhoznadzor) la data de 21 noiembrie 2013. 

https://pettown.ru/catalog/veterinarnaya-apteka/vaktsiny-syvorotki-immunoglobuliny/vaktsina-ltf-130-protiv-trikhofitii-krs-10-doz-1-flakon-2-5-ml/

